**Beszámoló a két ülés között történt eseményekről**

1. 2025. június 27-28.

Testvértelepülésünk Hidaskürt meghívására részt vettünk az általuk megrendezett ünnepségeken. Ünnepi testületi ülésen, valamint a falunapon vett részt delegációnk.

1. 2025. június 30. – július 4.

Bábolnai Alapszolgáltatási Központ Intézményünk által került lebonyolításra nyári tábor.

1. 2025. július 7-11.

Bábolnai Hölgyek Egylete bonyolította nyári táborát.

1. 2025. július 7.

Az Egészségügyi Központban köszöntöttük Semmelweis Nap alkalmából dolgozóinkat.

1. 2025. július 14-18.

A Tiamo Moderntánc csoport által szervezett nyári tábor lebonyolítására került sor.

1. 2025. július 18.

Rendkívüli Képviselő-testületi ülést tartottunk.

1. 2025. július 19.

Civil kezdeményezésre egészségnap került lebonyolításra a Szabadidőközpontban.

1. 2025. július 25.

A Szabadidőparkban szabadtéri mozi került lebonyolításra.

1. 2025. július 21-25.

Sport tábor került lebonyolításra.

1. 2025. július 28 – augusztus 1.

Közigazgatási szünetet tartottunk.

1. 2025. július 31.

Rendkívüli Képviselő-testületi ülést tartottunk.

1. 2025. augusztus 9.

Termelői piacot tartottunk.

1. 2025. augusztus 14.

Rendkívüli Képviselő-testületi ülést tartottunk.

1. 2025. augusztus 16.

Főzőverseny és kamionos felvonulás került lebonyolításra a Szabadidőparkban.

1. 2025. augusztus 18-22.

Közigazgatási szünetet tartottunk.

1. 2025. augusztus 19.

Ismét sikeres Zenélő Arborétum rendezvény került lebonyolításra.

1. 2025. augusztus 28.

Életfa Ünnepséget tartottunk, melyen 24 gyermek neve került fel az Életfára. Köszöntöttük a 2025. II. negyedévben született gyermekeket is.

1. 2025. augusztus 29.

Százszorszép Óvoda és Bölcsőde Intézményünkben nevelőtestületi értekezletet tartottak.

1. 2025. szeptember 1.

Részt vettem a Bábolnai Általános Iskola tanévnyitó ünnepségén.

1. 2025. szeptember 1.

Rendkívüli testületi ülést tartottunk.

1. 2025. szeptember 4.

Részt vettem a Komárom és Környéke Önkormányzati Társulás ülésén, melyen Czunyiné dr. Bertalan Judit államtitkár, országgyűlési képviselő által átadásra kerültek a helyi versenyképes járások támogató okiratai.

1. 2025. szeptember 7.

Részt vettem a Tiamo Moderntánc Egyesület éves gálaműsorán.

1. 2025. szeptember 8.

Részt vettem Budapesten a TÖOSZ elnökségi ülésén.

1. 2025. szeptember 9.

Részt vettem Budapesten az M1-es autópálya bővítése kapcsán az Építési és Közlekedési Minisztériumban tartott tájékoztatón.

1. 2025. szeptember 11-12-13.

XXVI. alkalommal került megrendezésre a Kukoricafesztivál, melynek hatalmas látogatótábora volt ebben az évben is. Sikeresek voltak a rendezvények és az időjárás is kedvező volt. Köszönjük szépen mindenkinek az előkészítésben, lebonyolításban nyújtott munkáját és mindazoknak, akik pénzügyi felajánlással és tombolával támogatták a rendezvény sikerességét.

1. 2025. szeptember 14.

A Szabadidőközpontban tartotta 25 éves gáláját a Nagyigmándi Zúgó Néptánc Együttes.

1. 2025. szeptember 17.

Budapesten részt vettem a TÖOSZ Nőtagozatának konferenciáján.

1. 2025. szeptember 18.

Nyárzáró kerti party-t tartanak az ÖNO udvarán, melyen én is részt veszek.

1. 2025. szeptember 19.

Budapesten részt veszek a Bábolna Bio Zrt. 60 éves jubileumi rendezvényén.

1. 2025. szeptember 20.

Részt veszek a Bábolnai Környezetvédő és Polgárőr Egyesület rendezvényén, mely a Szabadidőparkban kerül megtartásra.

1. 2025. szeptember 24.

Győrben a GYHG és a MOHU által tartandó tájékoztató rendezvényen műszaki kollegáink Horváth György és Horváth Dániel vesznek részt.

1. 2025. szeptember 24.

Budapesten részt veszek a TÖOSZ Aktív, zöld városok nemzetközi rendezvényén.

1. 2025. szeptember 25.

Gödöllőn részt veszek a MÖSZ által szervezett ünnepi konferencián.

2025. július 3-4., július 21., augusztus 13. szabadságon voltam.

Bábolna, 2025. szeptember 18.

**dr. Horváth Klára s.k.**

polgármester