Előterjesztő: dr. Horváth Klára polgármester

Előterjesztést készítette: Balázs Eszter projekt tanácsos

Előzetesen tárgyalja: Pénzügyi és Településfejlesztési Bizottság

Mellékletek: -

Elfogadás módja: egyszerű többség

Tárgykört rendező jogszabályok:

* Magyarország helyi önkormányzatairól szóló 2011. évi CLXXXIX. törvény,
* A Polgári Törvénykönyvről szóló 2013. évi V. törvény (Ptk.)

**Előterjesztés**

**Ingyenes szűrővizsgálat a lakosság részére**

**Tisztelt Képviselő-testület!**

**Tisztelt Pénzügyi és Településfejlesztési Bizottság!**

Bábolna település lakóinak részére ingyenes szűrővizsgálati lehetőség biztosítható. A szűrővizsgálatok a Bábolnai Egészségügyi Központban érhetőek el.

Tájékoztatom Önöket, hogy a szűrővizsgálati készüléket a Diagon Kft.-től (1047 Budapest, Baross u. 48-52. cégjegyzékszám: 01-09-365396) bérli az Önkormányzat 2025. szeptember 10-től számítva három hónap időtartamra, azaz 2025. december 09-ig. A készülék használatáért a bérleti díj összege: 15.000 Ft + 27% ÁFA / hónap.

A vizsgálat nemek szerint az alábbi korcsoportokban ajánlott:

1. Hölgyeknek: CA-125 vizsgálat (petefészekrák tumormarker) 45 év feletti életkorban.
2. Férfiaknak: PSA vizsgálat (prosztata egészségi állapotának mérése) 45 év feletti életkorban.

A szűrések vérvizsgálat útján történnek, az eredmények tájékoztató jellegűek.

A vizsgálatok időpontjai:

1. 2025. szeptember 11-én és 12-én délelőtt 9 és 11 óra között ill. délután 13 és 14 óra között.
2. 2025. szeptember 15-én, 16-án és 17-én délelőtt 9 és 1 óra ill. délután 13 és14 óra között.

Előzetes bejelentkezés nem szükséges, a szűrővizsgálat érkezési sorrendben történik. A további lehetséges időpontokról a későbbiekben adunk tájékoztatást.

Kérem a tájékoztatás elfogadását.

Bábolna, 2025. szeptember 09.

dr. Horváth Klára

polgármester

1. melléklet ……... számú előterjesztéshez – határozati javaslat

**Bábolna Város Önkormányzata Képviselő-testülete**

**……/2025. (….. …..) sz. határozata**

Bábolna Város Önkormányzata Pénzügyi és Településvizsgálata a Diagon Kft.-től (1047 Budapest, Baross u. 48-52. cégjegyzékszám: 01-09-365396) bérelt szűrővizsgálati készülékkel és a szűrővizsgálatokkal kapcsolatos tájékoztatást tudomásul veszi, és támogatja azok elvégzését a bábolnai lakosok részére.

**Felelős:** Polgármester

**Határidő:** 2025. szeptember 30.